Nomata we rain hemi bin foldaon long Port Vila Stadium long yestede aftanun, las maj blong Tafea FC mo Mauriki FC blong 2016/2017 sisen i bin kik off long Port Vila Stadium.
Tafea FC oli pleiem kapten, Bong Kalo long maj ia we hem nao hemi openem sko leit insaed long fes haf taem we Tommy Godden hemi dribol i kam insaed long box mo wan kipa blo Mauriki i tajem bol wetem hand blong hem.
Kapten Bong Kalo hemi step ap mo konvetem penalty blong putum Tafea long 1-0.
Jas bifo fes haf hemi finis, tufala Tafea difenda i foulem wan Mauriki pleia insaed long box mo Mauriki difenda hemi konvetem bol ia blong putum sko long haf taem long 1-1 long tugeta saed.
Leit i go insaed long sekon haf, Zika Manuhi i hedem wina blong maj ia blong putum faenol sko, Tafea 2 mo Mauriki 1.
Long olgeta nara maj blong las dei blong premia divisen tede, long 11am, Siaraga i plei Digicel Amicale.
Long 1pm, Ifira Black Bird hemi plei Mauwia.
Las maj blong dei long 3pm, Tupuji Imere bambae hemi plei Erakor Golden Star.
Blong Ifira mo Erakor maj tede bambae hemi disaedem whu nao bambae hemi winim jampionship.
Ifira hemi nidim wan dro nomo blong kam niufala wina blong jampionship mo Erakor bambae hemi nidim blong Mauwia i winim Ifira mo olgeta i winim Tupuji blong oli difendem taetol.
tpi_Latn tpi_Latn tpi_Latn tpi_Latn tpi_Latn tpi_Latn eng_Latn tpi_Latn tpi_Latn tpi_Latn